
ZAGREBAČKE CEHOVSKE TABLICE 


Cehovska tablica je uz cehovsku škrinju, pečat i zastavu jedan od najvažni- 
jih predmeta cehovske organizacije. Ona je prenosivi znak vlasti, vrsta ce- 
hovskog grba, isprave. Tablica je zapravo legitimacija onoga koji je nosi. 
Njome dokazuje pripadanje odgovarajućem cehu, kao i to da je poruku ili 
poziv poslao starješina ceha. Cehovska je tablica prema tome, bila znak 
ne samo cehmeštra nego i cijeloga ceha, a služila je za povezivanje članstva. 
Dok je cehovska zastava predstavljala ceh prema općinstvu, na procesijama, 
svečanostima, u crkvama pokraj cehovskih oltara, dotle je tablica bila interni 
cehovski znak.! 

Odašiljanje poruke uz neki popratni znak raspoznavanja bilo je često u vri- 
jeme kada je veoma malo ljudi znalo čitati i pisati. Glasnici su, donoseći 
usmene obavijesti, bili dužni legitimirati se, pokazujući službeni znak poši- 
ljaoca, npr. kraljevski prsten, sudački pečat i slično. U slučaju velike ratne 
opasnosti bio je poznat običaj nošenje krvavog mača.? Na cehovskim tabli- 
cama su radi lakšeg prepoznavanja prikazivali obrtnike određene struke pri 
poslu, predmete proizvodnje i oruđa za rad. U 18. i 19. stoljeću, kada je sve 
više pismenih ljudi, stavljaju se na tablicu puni ili skraćeni nazivi ceha, a 
ponekad i ime cehmeštra i ostalih cehovskih starješina.? 

Cehovske tablice su se razvile iz cehovskog štita (grba). Kako je štit s odre- 
đenim insignijama znak povlaštenog položaja neke osobe, grada ili župa- 
nije, razumljivo je da su i cehovi kao privilegirane korporacije imale takav 
znak. To dokazuju i oblici tablica koje su većim dijelom rađene u obliku 
grbovnog štita. U prilog takvu porijeklu govori i njemački naziv Zunftschild 
i Zunftwappen. 

Zanimljivo je da se pozivanje tablicom uvriježeno u nas ne pojavljuje na 
njemačkom jezičnom području gdje su cehovski običaji bili veoma razvijeni. 
U njemačkoj literaturi se taj običaj samo izuzetno spominje.“ Među brojnim 
cehovskim znakovima što su ih upotrebljavali njemački cehovi najsličniji su 
našoj tablici, ako baš ne po obliku, a ono po namjeni, »Ordonnanzstab«, 
šuplja palica za slanje poruka, i »Botenschild«, medalja s insignijama ceha 
koja se pričvršćivala na odjeću glasnika.“ 

U mađarskoj literaturi o cehovima posvećena su dva samostalna rada ce- 
hovskim tablicama.7 Publicirana građa i brojne tablice sačuvane u muze- 
jima Mađarske dokazuju da je tamo pozivanje tablicom bilo uobičajeno. 
1 Nagybeka! Pćter, Veszpr&mi €s Veszprem megyei cćhbehiv6ćt&bićk, A Veszprćm megyei mizeumok kčzle- 
mćnyel, Veszpr&m, 1964, br. 2, str. 341. 

? Isto, str. 341, Nagybćkai upozorava u bilješci da je Vajkai Aurel (A Bakony nćprajza, Budapest, 1959, 
str. 66) prvi ukazao na zajedničko, na srednjovjekovnim pravnim običajima temeljeno porijeklo upotrebe 
cehovskih tablica i sudskih pozivnih znakova. 

3 Tablica ceha užara iz 1776. g. Nacionalni muzej, Budimpešta, inv. br. 1913/56. 

+4 Magybćkai Peter, n. d., str. 343. 

5 [sto, str. 342, Nagybćkai se poziva u bilješci na Isenberg Heinricha, Altes Brauchtum im Handwerk. Das 
Gesellenwandern und was damit zusammenhing, Miinster i. W, 1934, str. 64. 

$ Grčber Karl, Alte deutsche Zunftherrlichkeit, Munchen, 1936, slike br. 47 i 53. 


7 Nagybćkai, n. d. | Nyiresi-tichy KćIlmćn, A rozsnyći vćrosi mlizeum cćhtćblši, separat, Uj magyar Miizeum, 
sv. Ill, I(V), Kassa, 1943. 

Može se, dapače, pretpostaviti da je povezanost Hrvatske i Mađarske istim 
jurisdikcionim propisima, miješanje obrtnika, preuzimanje i izmjenjivanje 
cehovskih pravila dovelo do toga da se u Mađarskoj udomaćeni običaj pro- 
širio kod nas. Tako su zagrebački zlatari preuzeli godine 1519. pravila bu- 
dimskih zlatara* Zagrebački ostrugari, bravari, kovači i cestari (mačari) pre- 
uzeli su 1510. pravila križevačkih obrtnika iste struke. Ova pravila preuzimaju 
1689. bravari Szombathelyja. Varaždinski krznari predaju 1613. svoja pra- 
vila krznarima Sdrvara. Osječki bačvari preuzimaju 1720. pravila bačvara 
iz Pečuha, a gumbari Petrovaradina preuzimaju pravila pečujskih gumbara 
godine 1743, 

Nagybakai Peter u članku o cehovskim tablicama Veszpr€ma i veszpremskog 
kotara iznosi mnoštvo zanimljivih podataka o cehovskim tablicama u Ma- 
đarskoj. Prvi podaci o upotrebi tablice nalaze se u njemački pisanim cehov- 
skim pravilima 15. stoljeća u Nagyszebenu. U 16. i 17. stoljeću većina cehov- 
skih pravila imaju zaseban član koji govori o pozivanju pomoću tablice. Tab- 
licu je prenosio »mladi cehmeštar«, najmlađi član ceha. Nazivali su ga još 
szolgalo mester (majstor koji služi, cehovski sluga), behivo ili bejđro mester 
(majstor koji poziva ili pristupa). Tablicu su predavali jedan drugome i sami 
majstori služeći se svojim šegrtima. Ponekad se umjesto tablice nosio drugi 
znak: ključ cehovske ladice ili pribor karakterističan za rad ceha. Cehovske 
tablice je odašiljao cehmeštar pozivajući majstore na cehovske skupštine, 
procesije, sprovode i druge sastanke. Tablica je mogla »hodati« i na zahtjev 
nekog majstora, ali samo uz naplatu određene takse. Običaj nošenja tab- 
lice održao se u Mađarskoj i poslije ukidanja cehova 1872. Zadruga čutu- 
raša i duhandžija u Veszpr&mu dala je načiniti novu tablicu godine 1884, 
dok su se kožari u Debrecenu služili tablicom još 1938." 


Tablica se u njemačkim izvorima naziva Tafel, češće Zeichen, što odgovara 
latinskom insigne ili signum!' Mađarski naziv za tablicu je jel (znak) ili kin- 
njaro jel (znak kojim se vani obilazi). Česti su još nazivi hirdet& tabla (tab- 
lica. kojom se obavještava), behivo tabla (tablica kojom se poziva), j&ro 
tabla (tablica koja hoda) i bemondć6 tabla (tablica kojom se kazuje). Ovi 
nazivi govore o funkciji tablice, o načinu kako se tablica prenosi i kako se 
poruka kazuje. 


Kod nas se u zapisnicima zagrebačkih cehova javljaju podaci o pozivanju 
tablicom tek u 18. stoljeću. Tablicu odašilje cehmeštar radi poziva na cehov- 
ske skupštine, službe božje, procesije i sprovode. Tko je prenosio tablicu, 
nije bilo moguće tačno ustanoviti. Možda su tu dužnost obavljali »mladi 
cehmeštar« ili cehovske sluge koji su kao najmlađi majstori imali najneugod- 
nija zaduženja. »Mladi cehmeštar« je imao prijavljivati majstore koji su 
nešto skrivili, određivati one koji će nositi lijes na sprovodu ili čuvati bole- 
snike. »Nitko nije ovu službu rado vršio, jer je kao zamjenik cehmeštra imao 


5 Dr Ivan Bach, Zagrebački zlatari u XVI stoljeću, str. 3 (rukopis). 


? Dr Sz&deczky Lajos, Iparfejl&šdćs ćs a czčhek tčrtćnete Magyarorszdgon, Budapest, 1913, str. 322, 319, 
294, 296. 


19 Nagybćkai Pćter, n. d., str. 343, 342. 
H [sto, str. 341. 

samo posla i odgovornosti, a bez ikakovih prihoda.«' Majstori su se od te 
službe radije otkupljivali novčanom pristojbom. Cehovski sluge su obavljali 
poslove u crkvi, na procesijama, sprovodima i prilikom cehovskih sastanaka.!3 
Najvjerojatnije je da su majstori sami odašiljali tablicu jedan drugome po 
određenom redu. To dokazuje i bilješka u Zapisniku ceha zagrebačkih kro- 
jača kojom se godine 1799. određuje novčana kazna ako »vu Nassemu Tab- 
licze Falinga bisse pripetila«. Iste godine moli majstor Ćiril Milošević da mu 
se tablica šalje, a »akobi po Nyem Tablicza Zmessalasze on odluchene ka- 
stige podmechesse«."“ 


Tablica nije samo običan predmet s određenom namjenom. Ona predstavlja 
vrata ceha, omogućuje pristup u ceh. Kada se neki majstor pokazao nedo- 
stojnim, »nyemu Tablicza czeha zapirasse«.!* To znači da mu se tablica s 
obavijestima nije slala. Dešavalo se to onda kad se majstor nije pokoravao 
pravilima ceha,'“* kada nije dolazio »za tabliczom vu czeh«,'7 kada nije izvr- 
šavao obaveze prema crkvi'* i kada nije isplatio dugove cehu.' Tablica se 
»zapira« majstorima koji se na javnim mjestima svađaju, jedan drugog ogo- 
varaju“ i koji se na cehovskim sastancima nedolično ponašaju. Tako je jed- 
nom kaptolskom gumbarskom majstoru tablica četiri godine bila uskraćena 
radi »nepokornosti y duga«.2 Kada se majstor popravio, tablica se »odpi- 
rala«* i on je ponovo dobivao pravo pristupa na cehovske sastanke. Na taj 
je način cehovska tablica obilježavala dostojne i nedostojne majstore, a 
prema redoslijedu odašiljanja označavala je rang i imovno stanje majstora. 
Ako je netko zbog određenog razloga želio da se sastanu cehovski majstori, 
morao je platiti taksu za saziv ceha. Svaki djetić koji je »szebe za Maisztora 
vzeti proszil«““ morao je platiti »za tablicu« da bi mu starješine ceha dodije- 
lile »majsterštuk«. Novi majstori su morali plaćati za zastavu, ladicu, svijeće, 
stolac i za tablicu kojom su majstori pozivani na »zpravische«. Tu pristojbu su 
još godine 1875 plaćali opančari“ U nekim cehovskim zapisnicima ta pri- 
stojba se sve rjeđe susreće. U zapisniku ceha kaptolskih krojača među maj- 
storskim taksama umjesto stavke »za tablicu« stoji »za komišara«.“ Znači da 


"2 Dr Rudolf Horvat, Kako su nekada živjeli hrvatski obrtnici, Zagreb, 1929, str. 17, 21, 59, 76. 

13 Isto, str. 49. 

14 Zapisnik ceha gričkih (gornjogradskih) krojača, br. 345, str. 24, Historijski arhiv grada Zagreba (u daljem 
tekstu HAGZ). 

15 Zapisnik ceha gričkih krojača, br. 345, str. 47, HAGZ. 

16 Zapisnik gričkog gumbarskog ceha, br. 350, bilješka od 12. marta 1795. Ivanu Ferketicsu se tablica »zapira« 
jer »niti vu czeh dohaiati, niti czehovszkim naredbam pokoren biti hoche...« Zapisnik gričkog krojačkog 
ceha, br. 345, str. 24, slično kao ranije, str. 47, majstoru Forkelu se tablica »zapira« jer drži djetiće za 
ženska i djetiće za muška odijela, HAGZ. 

17 Zapisnik kaptolskog gumbarskog ceha, br. 351, bilješka od godine 1828. HAGZ. 

15 Zapisnik gričkog gumbarskog ceha, br. 350, bilješka od 17. februara 1800. o kažnjavanju onih koji u crkvu 
na pobožnost ne bi dolazili. Zapisnik gričkog krojačkog ceha, br. 345, sličan zapis na zadnjoj nepaginiranoj 
strani od 22. juna 1803, HAGZ. 

2 Zapisnik gričkog gumbarskog ceha, br. 350, bilješka od 5. juna 1844. Francu Skoberni jer »dusne 25 f. 
24 kr. szrebra y 3 voizka josche platil nije... shild nyemu prepovedan bu«, HAGZ. 

2 Zapisnik kaptolskog gumbarskog ceha, br. 351, bilješka od 23. januara 1837, kojom svako »ogovarjanye, 
ospotanye jednoga Majztora proti drugomu... kastiguvalsze bude... oni, koji ovoj kastigi podlagalisze 
nebudu vezda za onda Tabliczu zapertu doszudijenu imaju«, HAGZ. 

21 Zapisnik gričkog gumbarskog ceha, br. 350, bilješka od 24. maja 1837, HAGZ. 

?* Zapisnik kaptolskog gumbarskog ceha, br. 351, bilješka od 25. januara 1834, HAGZ. 

23 Zapisnik gričkog krojačkog ceha, br. 345, str. 29, majstoru Momajzlu »tablicza zevszem szega sze od- 
pira«, HGZ. 


“2 Zapisnik gričkog gumbarskog ceha, br. 350, bilješka od 19. oktobra 1822, HAGZ. 


25 Knjiga Dohodka Cehovskoga Za Leto 1855, HAGZ. 
25 Zapisnik ceha kaptolskih krojača (»Protocol od godine Novenbera 1859«), HAGZ. 

se običaj pozivanja tablicom sve više gubio. Da se kod nekih cehova taj 
običaj održao čak u naše stoljeće, dokazuje tekst ceduljice sačuvane u tab- 
lici mlinarskog ceha: »Ovime se najuljudnije pozivlju svi gos. Mlinari na 
tjelovsku procesiju u četvrtak t. j. 11. Lipnja 1903 na 1/2 9 sati do podne 
u Zagreb. Sastanak Zrinski trg. Sa štovanjem u Mlinovih 10/6 903. Josip 
Gospodarić.« 

U kajkavskim pisanim cehovskim zapisnicima samo se jednom javlja nje- 
mački naziv za tablicu, »schild«.? U zapisniku mlinarskog ceha spominje se 
od 1835. do 1860. u nekoliko navrata »Shild Detichki« i »schild na Herbergu«. 
Prema zabilježenim troškovima u spomenutom zapisniku i sačuvanim raču- 
nima o popravku »schilda«* može se zaključiti da se ne radi o cehovskoj 
tablici, već o cimeru koji je visio na prenoćištu mlinarskih djetića. Dr Rudolf 
Horvat spominje cehovski »šilt« na kojem »bijaše reljef onoga sveca, kojega 
je dotični ceh uzeo za svojega zaštitnika (patrona). Jednako je na šiltu izbo- 
čen znak onoga obrta, kojemu pripadaju članovi dotičnog ceha... Kad je 
ceh držao svoju godišnju skupštinu ili cehovski redoviti tromjesečni sastanak, 
onda bi cehovski šilt objesili na tram (gredu) povrh stola tako, da je visio 
nad ladicom.«? Prema ovom opisu očigledno je da ovaj »šilt« nije identičan 
s cehovskom tablicom. 

Tablice su malog formata. Nijedna od sačuvanih zagrebačkih tablica ne 
prelazi visinu od 200 mm. Na njima se ne javlja lik zaštitnika ceha. One su 
interni službeni znak, pa se prema tome na prednjoj strani nalaze znakovi 
obrta, a na poleđini je najčešće grb kuće Habsburg s monogramom vla- 
dara. Tablice su se nosile obješene na ruci ili, kako kaže zapis na tablici 
Velikog kaptolskog ceha, »o persih«. Tablice koje se nisu mogle otvarati 
služile su za prenošenje usmenih poruka, ali su se i na njih pričvršćivale 
pismene obavijesti, što se vidi po oštećenjima od čavala na tablici Velikog 
kaptolskog ceha i ceha krojača iz 1785. Tablice u obliku kutije ili knjige 
služile su za zaklanjanje pismenih poruka od nepogoda i kiša i omogućavale 
da obavijest stigne u čitljivom stanju do svakoga majstora. 

Prije nego što se detaljno pozabavimo sačuvanim zagrebačkim cehovskim 
tablicama, potrebno je navesti da se Zagreb do godine 1850. dijelio na tri 
jurisdikciona područja: kaptolsko, biskupsko i područje slobodnog i kraljev- 
skog grada na brdu Griču (današnji Gornji grad). Prvo su se počeli razvi- 
jati cehovi na području slobodnog i kraljevskog grada. Već su u 15. stoljeću 
osnovali cehove krojači, postolari, krznari, uzdari, remenari i sedlari. U 16. 
stoljeću osnovan je ceh zlatara i tzv. Veliki ceh s obrtima bravara, kovača, 
ostrugara i mačara, kojemu su se u 17. i 18. stoljeću pridružili zlatari, kolari, 
pećari, lončari, oružari i bačvari. U 17. i 18. stoljeću osnivaju još cehove 


27 Vidi bilješku pod br. 19. 
25 Zapisnik gričkog mlinarskog ceha, br. 355, 20. septembra 1835: »shild detichki«, 1. jula 1838: »za popra- 


vlenye shilda«, 1. jula 1860: »za schild na Herbergu«. Fascikl XLI: računi od 6. jula 1851, 3. jula 1854, 
31. jula 1868, HAGZ. 


2 Dr Rudolf Horvat, n. d., str. 24, 25. 


% Dr Ivan Bach, Tablica zagrebačkog kaptolskog Velikog ceha iz kraja XVII stoljeća, Bulletin Instituta za 
likovne umjetnosti JAZU, God. IV (1956), br. 8, str. 20. 


158 


gumbari, čizmari, zidari, mesari, tkalci," brijači i vlasuljari."“ U zaseban ceh 
udruženi su stolari, tokari, orguljari i staklari. U 19. stoljeću osnivaju se ce- 
hovi stolara, mlinara, klubučara, pekara, trgovaca, kamenorezaca, krovopo- 
krivača i tesara*. Obrtnici kaptolskog i biskupskog područja udruživali su se 
u zajedničke cehove. Prvi cehovi na ovim područjima osnivaju se u 17. sto- 
ljeću. To su udruženja postolara, čizmara, krojača i gumbara. U Veliki ceh 
bili su udruženi krznari, sedlari, remenari, kopljari, mačari, bravari, kovači 
i zlatari. Tokom 18. stoljeća pristupaju im još kolari i bačvari. U 19. stoljeću 
osnivaju cehove stolari i opančari.“ Prema ekonomskim prilikama i konjunk- 
turi robe neki obrti su jedno vrijeme imali zasebne cehove, na primjer zla- 
tari i bačvari na Griču. Propadanjem obrta i smanjenjem broja majstora 
bili su prisiljeni da se pridruže drugim obrtnicima. 

Od spomenutih brojnih zagrebačkih cehova sačuvano je veoma malo cehov- 
skih relikvija. Nekoliko cehovskih škrinja, zastava, vrčeva, »meisterstucka« i 
deset cehovskih tablica. U Muzeju grada Zagreba (u daljem tekstu MGZ) 
čuva se šest tablica: tablica Velikog kaptolskog ceha, tri tablice krojačkog 
ceha i tablice mlinara i opančara. U Povijesnom muzeju Hrvatske (u daljem 
tekstu PMH) nalaze se četiri tablice: dvije tablice gumbara, tablica klobu- 
čara i tablica krojačke zadruge. Tablice ćemo razmotriti grupirane prema 
obrtima u kronološkom redoslijedu. 

Najstarija među njima je tablica Velikog kaptolskog ceha (MGZ, inv. br. 
1342, sl. br. 1, 1a). Obradio ju je veoma iscrpno dr Ivan Bach.* Tablica je 
načinjena od mjedi u obliku baroknog štita s reljefnim prikazima s prednje 
i stražnje strane. Zaobljeni uglovi izvijeni su poput kljuna, dok je sredina 
tablice sužena. S gornje strane tablica završava valovitim nastavkom, dok je 
s donje strane valoviti završetak nešto manji. Na rubovima gornjih izvijenih 
uglova pričvršćena su dva koluta s dvostruko pletenim lancem za nošenje. 
Na prednjoj strani tablice, uz gornji i donji rub, pruža se ukras akantusovog 
lišća koji se uz suženi, srednji dio tablice nastavlja u girlandu s voćem. Gor- 
nji valoviti nastavak ispunjavao je bradati maskaron ispod kojeg se nalazi 
godina 1632. Na donjem se završetku zbog oštećenosti ne razabire ukrasni 
motiv. Centralna površina tablice podijeljena je gore tanjim, dolje debljim 
stupom na četiri nadsvedena polja u kojima su likovi obrtnika s proizvodima 
i priborom za rad. U gornjim poljima slijeva nadesno nalaze se sedlar i krz- 
nar, a dolje remenar i kopljar. Na poleđini, uz rub, nalaze se isti ukrasi kao 
s prednje strane. Ispod brade maskarona vidi se godina 1665. Unutar ruba 
nalaze se četiri polja. Gornja polja razdvaja po sredini nakovanj iza kojeg 
se nalazi stup s kratkim lukovima. U lijevom polju nalazi se sv. Eligije, za- 
štitnik zlatara. U desnom polju je bravar. Donja polja su razdvojena stupom 
i nadsvedena lukovima. S lijeve strane je mačar, a s desne kovač. | ovi likovi 
se nalaze u poslu, drže u ruci alat, a okruženi su svojim proizvodima. Na gor- 
njem uskom rubu tablice ugraviran je teško čitljiv tekst koji je pročitan ovako: 
31 Dr Rudolf Horvat, Prošlost grada Zagreba, Zagreb, 1942, str. 418, 438, 420. 

32 Szadeczky,n. d., Il, str. 323. 

33 Protocolum Privilegiorum Cehalium, Muzej grada Zagreba (u daljem tekstu MGZ) sadrži prijepise privi- 
legija i onih cehova koji su osnovani u ranijim stoljećima, ali su u prvoj polovini 19. stoljeća dobili 
ponovo potvrdu svojih povlastica. 


34 Dr Rudolf Horvat, Spomenica na kaptolske obrtne cehove u Zagrebu, Zagreb, 1936, str. 133, 85. 
35 Dr Ivan Bach, n. d., str. 19—23. 

/V/CH/Y/NJIL/ /VCHINITI DAL/ CHEH MESTER 
/REMENA/R AN. MLINARICH 

/ZA NOSITI/ O PERSIH OVA TABLICZA 
VCHINIENA ZVOLIVM VSZ/EH/ 

/PO/ST/E/N/E/H CHEH MESTER /SEDLA/R 
I OSZTALEH MESTROV 

[SP/O/LJAR/ SZEBERNAR..... CHEZTAR 

/KER/ZNA/R/ PLEMENITOGA CHEHA /K/A/I/TI 
NA KAPTOLOMV 

/#/VICH KERZNAR STA. HORVAT SZEBRNA/R/ 


Tablica je veoma oštećena. Gornji i donji završetak tablice je zgnječen, a 
rubovi razdvojeni. Prednja strana je izlizana i na nekoliko mjesta probušena 
čavlima. Tablica je visoka 155 mm, široka 120 mm, a debela 20 mm. 
Godina 1632. na prednjoj stranici tablice označuje godinu osnutka Velikog 
ceha na Kaptolu s obrtima sedlara, krznara, remenara i kopljara. Godine 
1665. pridružili su se ovima zlatari, bravari, mačari i kovači. 

Prema kronološkom redoslijedu nastavljamo tablicom koja se u knjizi inven- 
tara PMH-e (inv. br. 967) vodi kao tablica tzv. njemačkog gumbarskog ceha 
(sl. 2, 2a). Godina darivanja nije zabilježena. Načinjena je od bronce u 
obliku barokno razvedenog štita s reljefnim ukrasima na stranicama. Uglovi 
tablice su zaobljeni, a sredina sužena. Na sredini gornje strane je veći polu- 
kružni nastavak s mjedenim prstenom na vrhu u koji je utaknuta žica savi- 
jena u kolut. S donje strane je završetak u obliku lista s baroknim ukrasima 
i godinom 1750. Prednja strana je oivičena baroknim viticama. U sredini su 
dvije muške figure s brkovima, dugom kosom i vrećastim kapama obrublje- 
nim krznom. Obojica su obučena u uske hlače, dolamu s dvostrukim redom 
dugmeta i širokim pojasom. Za razliku od desnog lika koji je obučen u krz- 
nom obrubljeni menten i s visokim cipelama na nogama, lijevi je ogrnut men- 
tenom, a obuven je u čizme s mamuzama. Između njih je velika kvačica koju 
obojica podržavaju, a iznad nje su pleteni gajtani, vrpce, dugmeta i kićanke. 
Na poleđini na rubu je ukras baroknih vitica. U centru je okrunjeni dvoglavi 
orao sa štitom na prsima i monogramom C VI. 

Tablica je na rubovima mjestimično odlijepljena i uleknuta. Vršak listolikog 
završetka na donjoj strani je zgnječen. 

Tablica je visoka 198 mm, široka 85 mm, a debela 8 mm. 

Na tablici nema nikakvih drugih tekstova osim godine 1750. i monograma 
Karla VI(IIl). U arhivskoj građi o gričkom (gornjogradskom)“* i kaptolskom? 
gumbarskom cehu nije nađeno ništa što bi upućivalo na neki osobiti doga- 
đaj godine 1750. za koji bi bio vezan nastat tablice. Možemo pretposta- 
viti da je jedan od spomenutih cehova dobio potvrdu privilegija od Karla 
VI(Ill),te je zato dao ugravirati njegov monogram u tablicu koja je nači- 
njena godine 1750. 


% Zapisnik gričkog gumbarskog ceha, br. 347, započinje godinom osnutka ceha 1644. i vodi se do 1817, HAGZ. 


zelo zapisnici kaptolskog gumbarskog ceha su mlađi, br. 351 (1816.— 1850) i br. 352 (1836 — 1852) 

Grički i kaptolski gumbarski ceh ujedinili su se 1853. po višem nalogu u 
jedan ceh i utanačili su koje će zastave, svijećnjake i ladicu ubuduće upo- 
trebljavati.* O tablicama nema spomena. 

Naziv »njemački gumbarski ceh« nije označavao obrtnike prema nacional- 
nosti, već prema robi koju su proizvodili. Naime njemački gumbari su radili 
za društveni sloj koji se oblačio po njemačkoj modi." Činjenica da je tablicu 
darovao kaptolski gumbarski ceh nije dovoljan dokaz da je ona doista pri- 
padala tome cehu. 

U PMH-e nalazi se još jedna tablica koja se u knjizi inventara (inv. br. 966) 
vodi kao tablica tzv. mađarskog gumbarskog ceha (sl. 5,5a). U muzej je 
dospjela na isti način kao ranija. Godina darivanja nedostaje. Tablica je 
načinjena od posrebrenog bakra u obliku baroknog štita. Pobočne strane 
imaju zaobljene uglove, a sredina tablice je sužena. U sredini donje strane 
je valoviti trokutasti završetak. Gornja strana je također valovito razvedena. 
Na srednjoj polukružnoj izbočini nalazi se prsten s crvenozelenim gajtanom 
koji završava s dvije trokrake kite. Rubovi tablice su s obje strane ukrašeni 
cik-cak linijama poput čipke. S prednje strane iskucan je reljefni prikaz dvo- 
jice brkatih majstora koji su obučeni u kratke dolame krznenih rubova. Na 
dolamama su dugmeta u tri reda i široki pojasevi. Uske hlače ukrašene su 
trolisno pletenim gajtanom. Majstori su obuveni u čizme, a na glavi imaju 
kalpak s krznenim rubom i perjanicom. U sredini je veliko dugoljasto ukra- 
sno dugme postavljeno nad spojenim rukama majstora. Obojica stoje na 
shematski naznačenom tlu. U lijevom gornjem uglu je grb trojedne kralje- 
vine, a desno grb grada Zagreba. Na poleđini je skraćeni tekst: 


me Poe € (G EISKEVIOKE LT VAVSVING' + GM 178 :(0.1"8 


a ispod njega su razapeti gajtani s kitama i gumbima. Rubovi tablice su 
mjestimično odlijepljeni i uleknuti. Tablica je visoka 180 mm, široka 95 mm, 
a debela 10 mm. 


Čitajući skraćeni tekst na poleđini tablice kao TABLICA PLEMENITOGA 
CEHA GUMBARSKOGA SLOBODNOG Y KRALJEVSKOGA VAROŠA ZA- 
GREBAČKOGA GERCHKE (GRIČKE) GORICE 1808.% doznajemo kojem je 
cehu tablica pripadala. Godina 1808. je godina nastanka tablice, ali o tome 
u arhivskoj građi nema nikakvih podataka. Odjeća prikazanih majstora, kao 
i crveno-zelena vrpca, potvrđuju da je to doista tablica mađarskog gumbar- 
skog ceha. Ponovo naglašavamo da su majstori bili naši ljudi, samo su nji- 
hovi proizvodi služili za ukras »na vugerzku atilu«. O tome govore i bilješke 
o »majsterštukima« gumbarskih majstora koje vrve mađarskim izrazima (vi- 


38 Dr Rudolf Horvat, n. d., str. 119, 120. 
39 Bićanić Rudolf, Doba manufakture u Hrvatskoj i Slavoniji (1750—1860), Zagreb, 1951, str. 48, 


4% Zapisnik gričkog gumbarskog ceha, br. 347, dešifrirano prema bilješci: »Letta Gozponovoga 1715 on dan 
pred Szvetkom Szvetoga Ignatiussa posteni i postuvani mladenci illi Mestri Mestrie_Poglavite Gumbarzke 
Szvoiu dusnost y vrednozt Plemenitomu Czehu Gumbarzkomu Varasa Zagrebechkoga Grechke Goricze izver- 


sivsi...«, HA 

teczketess na Tekeli formu, Sogumb, Chonka Mak, Sogumb Tčrek Szekvi, 
falat Snore Chigass, Sidosh Pertl, itd.).“ 

Četiri tablice krojačkih cehova čine najbrojniju skupinu među sačuvanim 
zagrebačkim cehovskim tablicama. Najstarija je tablica (MGZ, inv. br. 1579) 
načinjena od mjedi u obliku pačetvorinaste kutije zaobljenih uglova i sužene 
sredine (sl. 3, 3a). S obje strane su iskucani reljefni ukrasi. Tablica visi na 
lančiću koji završava iglom za zatvaranje kutije. lgla se utiče u šuplje leži- 
šte privareno uz lijevi, uži rub kutije. Gornji rub prednje stranice ukrašen 
je baroknim zavojima i po jednim petolatičnim cvijetom. Uz donji rub na- 
stavljaju se barokni zavoji s motivom rocaillea. Ukras mreže djelomično pre- 
kriva podlogu na kojoj su raspoređeni kruna s dvije kose trake, šilo i velike 
škare. Na stražnjoj strani tablice ponavlja se isti ukras s ruba prednje stra- 
nice. U sredini je prikaz okrunjenog dvoglavog orla sa štitom na prsima i 
natpisom: losephus Kraly Zechmejstr 1785. 

Tablica je dosta oštećena. Reljefne površine su uleknute, rubovi odvojeni, 
a prednja i stražnja stranica su na nekoliko mjesta probušene čavlima. 
Tablica je visoka 170 mm, široka 98 mm, a debela 15 mm. 


Tablica je pripadala krojačkom cehu na Griču. U zapisniku istog ceha zabi- 
lježeno je: »28. maja 1770. podalszeie vu plemeniti czeh szambolszky Joseph 
Krayl.«“ Godine 1785. nema o njemu nikakvih podataka. Vjerojatno je pet- 
naest godina proveo u cehu i postao ugledan i imućan majstor.#* Kada su 
ga 1785. izabrali za cehmeštra, dao je načiniti novu cehovsku tablicu. 
Samo je dvanaest godina mlađa tablica (MGZ, inv. br. 1332) načinjena od 
mjedi u obliku ovalne kutije. (sl. 4, 4a). S gornje strane, na sredini, nalazi 
se nešto izduženi polukružni ukras prekriven stiliziranim laticama. Na donjoj 
strani je manji zaobljeni nastavak s lisnatim ukrasom. Stranice su ukrašene 
reljefnim prikazima, oko kojih je rub s naglašenim ivicama. S prednje strane, 
u gornjoj polovini ruba, nalazi se ukras dvoprute pletenice, dok je na donjem 
rubu natpis: ADAM + BARICHEVICH - PAR + CVRAVIT. U sredini su raspo- 
ređeni odozgo prema dolje vrpca, šilo, škare i glačalo. S lijeve strane škara 
nalazi se inicijal P, s desne strane C, a između hvataljki škara slovo S. Na 
poleđini, na rubu, ponavlja se ukras dvoprute pletenice. U sredini je habs- 
burški dvoglavi orao s krunom. Pri dnu je godina 1768. Prednja pomična 
strana kutije zatvara se malom kukom na zapon. Tablica visi na dvostruko 
pletenom lančiću. Dobro je sačuvana, osim što je na desnom, donjem rubu 
malo napuknuta.. 

Tablica je visoka 195 mm, široka 135 mm, a debela 12 mm. 

Inicijali PCS čitaju se PRIVILEGIATA CEHA SARTORUM, a natpis s pred- 
nje strane tablice: ADAM BARICHEVICH PAROCHUS CURAVIT. Adam Bari- 
čević bio je župnik crkve sv. Marije na Kaptolu od 1790. do 1803.% Taj veoma 


41 Zapisnik gričkog gumbarskog ceha, br. 350, bilješka godine 1824, 1825, 1827, 1828, 1830, 1831, 1833, 1836, 
1840, 1845, 1847. Zapisnik kaptolskog gumbarskog ceha, br. 351, slično 1831, 1834, 1835, 1840, 1841, HAGZ. 
4 Zapisnik gričkog krojačkog ceha, br. 345, str. 6, HAGZ. 


%a Dr Lelja Dobronić, Stare numeracije kuća u Zagrebu, Zagreb, 1959, str. 45. »Josephus Kraly sartor+ 
posjedovao je kuću na Griču, Basaričkova 24, 


4 Dr Franjo Buntak, Župna crkva sv. Marije u Zagrebu, doktorska disertacija, 1939, str. 25, 26. 

vrijedan i zaslužan župnik pobrinuo se 1798. da krojački ceh dobije svoju 
tablicu. ' 

Slijedeća tablica krojačkog ceha (MGZ, inv. br. 1580) ima oblik ovalne ku- 
tije, a načinjena je od mjedi (sl. 8, 8a). Uz gornji uži rub pričvršćen je lanac 
za nošenje o kojem visi igla za zatvaranje tablice. Igla se utiče u šuplje 
ležište privareno s lijeve strane. S prednje strane, u okviru dvostrukog lisna- 
tog vijenca, smješten je reljefno istaknuti štit s natpisom u kurzivu: Pleme- 
nitoga czeha + Szabolszkoga Tablicza +: Dem Lčblichem + Kleider Macher + 
Zunft der +: Tafel. Na poleđini je rub s naglašenim ivicama ukrašen girlandom 
lišća. U sredini je okrunjeni dvoglavi orao. Na prsima orla nalazi se okru- 
njeni štit s monogramom F. l., a pri dnu je godina 1827. 

Tablica je dosta dobro očuvana. Rubovi su mjestimično uleknuti, a ukrasi, 
pogotovo s prednje strane, izlizani. 

Tablica je visoka 150 mm, široka 118 mm, a debela 10 mm. 

Na žalost nije bilo moguće utvrditi kojem cehu pripada ova tablica. Možda 
je to tablica krojačkog ceha na Griču koji je 1825. dobio cehovske povlastice 
od cara Franje 1.“ Na to upućuje monogram F(ranciscus) |, a godina 1827. 
mogla bi biti datum nastanka tablice. 

Najmlađa među tablicama je srcolika kutija od mjedi zagrebačke krojačke 
zadruge (PMH, inv. br. 2010, sl. 10, 10a). Na sredini gornjeg ruba pričvršćen 
je kolut za vezivanje vrpce. S prednje strane je grb trojedne kraljevine s kru- 
nom i natpis: GRADSKA KROJAČKA ZADRUGA 1882 ZAGREBAČKA. Na tri 
mjesta utisnut je žig majstora u obliku četverolatičnog cvijeta. Na stražnjoj 
strani je u sredini cvijet sa šest latica ispunjen šesterokrakom zvijezdom. Is- 
pod cvijeta je kuka za zatvaranje tablice i pačetvorinasti otvor za ušicu o 
koju se zapinje kuka. Ušica je fiksirana na pregradu s unutarnje strane po- 
klopca. Ta pregrada služi ujedno za sigurniji smještaj pismene poruke. 
Tablica je vrlo dobro sačuvana. Visoka je 130 mm, široka 120 mm, a debela 
10 mm. 

Poslije ukidanja cehova godine 1872. obrtnici su se udruživali u obrtničke 
zadruge. Zagrebačka gradska krojačka zadruga osnovana je vjerojatno 
1882.“ Zadruga je dala načiniti tablicu podražavajući stari cehovski običaj. 
Među pojedinačnim cehovskim tablicama najstarija je tablica _mlinarskog 
ceha (MGZ, inv. br. 1773, sl. 6). Načinjena je od mjedi u obliku ovalne 
kutije na koju je s gornje strane pričvršćen kolut za vezivanje vrpce. Prednja 
stranica je ukrašena na lijevom rubu hrastovom, a na desnom granom lovora, 
koje su pri dnu vezane vrpcom. Grane su pri vrhu rastavljene krunom. U 
srednjem polju su dva okrunjena lava isplaženog jezika. Prednjim šapama 


4 Protocclum Privilegiorum Cehalium, MGZ. 

45 Kazalo spisa gradske uprave od godine 1881. pod »krojački bivši varoški ceh« bilježi: »pozvan A. Kristian, 
da položi račune« ii upućuje na br. 4166. urudžbenog zapisnika. Pod br. 4166. piše: »Zapisnik sastavljen 
s Antunom Kristianom, krojačem glede štedioničke knjižice glaseć na 144 for. koju je isti podnesao kao 
cehmeštar varoškog ceha 7. ll 1881.« Kazalo spisa gradske uprave od godine 1882. pod »krojačka zadruga« 
upućuje na urudžbeni zapisnik br. 10806, gdje je zabilježeno: »Zapisnik skupštine krojačke zadruge od 
27. || 1882.« Ovi su spisi i zapisnici škartirani. Prema tome tačan datum osnivanja krojačke zadruge nije 
bilo moguće ustanoviti. Gornja bilješka o zapisniku skupštine krojačke zadruge i godina na tablici govore 
da je to biio najvjerojatnije godine 1882. 

drže mlinski kotač sa šest žbica na kojem je vreteno s pijukom. Sa svake 
strane vretena je po jedan klesarski čekić, a pri vrhu šestar. Lavovi stoje na 
po jednom mlinskom kamenu između kojih je godina 1818. Poleđina tablice 
je glatka. S unutarnje strane poklopca je goticom urezano ime Carl Kčhler, 
dok je sa suprotne strane pregrada za smještaj pismene poruke. 

Tablica je dobro sačuvana, osim što nedostaje zapon za zatvaranje kutije. 
Visoka je 120 mm, široka 105 mm, a debela 5 mm. 

U tablici se nalazi ceduljica čiji je sadržaj objavljen u tekstu. 

Mlinarski ceh na Griču osnovan je 26. juna 1818.“ U njega su se udruživali 
mlinari Kaptola/ i mlinari bliže i dalje gradske okolice (Landmeisteri).? 
Cehovski zapisnik su počeli voditi 26. decembra iste godine. 13. aprila 1819. 
bilježe se troškovi za cehovski pečat i zastavu, ali o tablici nema nikakvih 
podataka. Ime Karla Kčhlera, majstora koji je načinio ovu tablicu, kao i 
tablicu opančara, javlja se prvi put u zapisniku ceha zlatara i bravara na 
Griču godine 1828.“ Kčhler je bio po zanimanju pojasar. Čini se da je taj 
obrt bio manje tražen jer se u zapisniku njegovi »aufdingani« i »freispre- 
huvani« šegrti rjeđe javljaju. Osim spomenute godine javlja se još 1837, 
1838. i 1841. ; 

Kako je na tablici godina 1818, nema razloga sumnjati da je gornjogradski 
mlinarski ceh dao načiniti tablicu iste godine kad je osnovan. 

Tablica klobučarskog ceha (PMH, inv. br. 1617) načinjena je u obliku drvene 
kutije koja se zatvara s uže strane kukom na zapon (sl. 7, 7a, 7b). Vanjske 
strane tablice su ukrašene intarzijama. Na prednjoj strani je prikazan sje- 
deći putto. U lijevoj ruci drži bocu, u desnoj lulu. Ispred njega su razba- 
cani »klobuci« i pribor za rad. U pozadini je stolić s vrčem i čašom, a pored 
stola zdjela s hranom. Na stražnjoj strani su figure dvojice putta. Prvi 
sdesna, u plesnom koraku s velom prebačenim preko lijevog ramena, drži 
lijevom rukom uzdignutu čašu. Drugi sjedi, u desnoj ruci drži bocu, a u 
lijevoj čašu. Između njih je stolić. Na tlu su razbacani šeširi i pribor za 
rad. S lijeve unutarnje strane poklopca upaljen je crtež bijelo-crno poplo- 
čane prostorije nadsvedene s dva luka koja podržavaju tanki stupovi bez 
kapitela. Iza lukova nacrtana je susvodnica koja završava ukrasom češera. 
U sredini prostorije je niski četvrtasti postament na koji je postavljen cilin- 
dar. Na prednjoj strani postamenta je ukras vijenca s monogramom A K. 
Između stupova je natpis pisan kurzivom: Errichtet unten den + Herrn Ober- 
Vorsteher + Joseph Polyak + und Unter-Vorsteher + Aloyjs Gall +: den 18-ten 
October + 1822. Na desnoj unutarnjoj strani tablice je prikaz prostorije čije 
je tlo prekriveno jednobojnim pločicama. Nadsvedena je s dva luka koje 
podržavaju vitki stupovi s lisnatim kapitelima. U“pozadini su dvije susvod- 
nice od kojih prva završava ukrasom češera. U prvom planu je koš natrpan 
»klobucima«, U pozadini polovicu zida prekrivaju police u sedam redova 


“6 Protocolum Privilegiorum Cehalium, MGZ. 


47 Za kaptolski mlin na Novoj Vesi plaćao je mlinarski ceh određenu najamninu, Zapisnik gričkog mlinar- 
skog ceha, br. 346, bilješka od 25. maja 1836, HAGZ. 


“8 Dr Rudolf Horvat, Kako su nekada živjeli hrvatski obrtnici, str. 44. 
4 Zapisnik ceha bravara, zlatara na Griču, br. 344, HAGZ. 

na kojima su raspoređeni raznovrsni šeširi. Na drugoj polovini zida obje- 
šena su pomagala za rad. 

Tablica je vrlo dobro sačuvana. Visoka je 155 mm, široka 115 mm, a debela 
25 mm. 

Klobučarski ceh na Griču dobio je privilegije 3. jula 1818." Ime Josepha 
Polyaka javlja se među klobučarskim majstorima 1807." Godine 1815. iza- 
bran je za cehmeštra i tu je čast obnašao još i 1822. Alojz Gall je oslo- 
bođen 1818, a 1821. je platio za »falinge i štroff« na »majsterštuku«.* Go- 
dine 1882. bilježi se kao svjedok pri oslobađanju djetića.“* Prema zapisu na 
tablici iste godine je izabran za Untervorstehera, tj. »mladog cehmeštra«. 
Inicijali A K na prednjoj strani postamenta skrivaju stolarskog majstora koji 
je načinio tablicu. U zapisniku gričkog ceha stolara, tesara, staklara i 
orguljara javlja se 1822. i 1823. samo jedno ime koje započinje odgovara - 
jućim inicijalima, a to je stolar Adam Krebs.“ Držimo da je on autor ove 
tablice. 

Zadnja u nizu zagrebačkih cehovskih tablica je tablica opančarskog ceha 
(MGZ, inv. br. 3599, sl. 9). Načinjena je od mjedi u obliku plosnate, ovalne 
kutije. Na sredini gornjeg užeg ruba prikovan je kolut za vezivanje vrpce. 
Na prednjoj strani nalaze se insignije obrta: boda, šilo, nož, opanak, zatim 
godina 1844. Uokolo ruba je natpis: PRIVILEGIRANI ZAGREBACHKI OPAN- 
CHARSKI CZEH. Na poleđini tablice je zapon za zatvaranje i okrugli otvor. 
S unutarnje strane poklopca prikucana je elastična mjedena šipka za fiksi- 
ranje pismene poruke i ugravirano ime C. K&hler. Na unutarnju stranu po- 
leđine pričvršćena je pomična mjedena ploča u obliku dvanaestlatičnog 
cvijeta. Na njenoj unutarnjoj, za nas nevidljivoj strani ugravirani su crveno 
obojeni rimski brojevi od I—XII. Ti brojevi čitaju se kroz okrugli otvor s vanj- 
ske strane tablice, a služili su za oznaku vremena (satova). Pomicanje ploče 
regulira se pomoću dvije elastične i jedne čelične šipke. Tablica je dobro 
očuvana. Visoka je 120 mm, široka 105 mm, a debela 7 mm. 

Opančari na Kaptolu dobili su cehovske privilegije 19. travnja 1844. »Opan- 
čarski je ceh odmah čim je kralj Ferdinand dozvolio osnutak ceha, dao 
sebi od žutog lima izraditi ukusnu cehovsku tablicu.«? 


Tipološki, tj. prema obliku, zagrebačke cehovske tablice mogu se razvrstati 
u četiri grupe: tablice u obliku baroknog štita (sl. 1, 1a, 2, 2a, 3, 3a, 5, 5a), 
tablice ovalnog oblika (sl. 4, 4a, 6, 8, 8a, 9), tablice u formi kutije (sl. 7, 
7a, 7b) i tablice u formi srca (sl. 10, 10a). Najosebujniji oblik ima tablica 
krojačkog ceha iz 1785 (sl. 3, 3a). Na koji način je majstor došao do ovog 
oblika i kakav je predložak imao, nije nam moguće ustanoviti. Ako proma- 
tramo tablicu gumbarskog ceha iz 1750 (sl. 2, 2a) i ako eliminiramo njene 
nastavke s gornje i donje strane, a zaobljene kutove pobočnih strani pove- 
žemo mirnijom linijom, dobit ćemo oblik gotovo potpuno identičan ovoj 


5 Protocolum Privilegiorum Cehalium, MGZ. 

51 Das Prothocol ist bestimmt Erstens zum Aufdingen 2-tens zum Freisprechen 1807, MGZ. 

52 1807 ist das Prothocol bestimt als Schuldenbuch und Ausgabe, MGZ. Vidi bilješke uz navedene godine. 
53 [sto kao pod br. 58. 

54 Meister-Prothocol der Ehrsamen Zech und Bruderschafft derer Biirgerlichen Tischler, Drechsler, Glaser und 
Orgelmacher in der Kčniglichen Freyen Stadt Agram, 1741, MGZ. 

55 Dr Rudolf Horvat, Spomenica na kaptolske obrtne cehove u Zagrebu, Zagreb, 1936. 

tablici. Prema tome možemo zaključiti da je ovaj oblik nastao smirivanjem 
forme razvedenog baroknog štita i zato je uvrštavamo u prvu od navedenih 
grupa. 

Prema stilskim i umjetnićkim karakteristikama svaka od sačuvanih zagre- 
bačkih cehovskih tablica ima svoja zasebna obilježja. lako su neke rađene 
u veoma bliskom vremenskom razmaku (1785, 1798, 1808, 1818, 1822. itd.), 
ukrasni elementi se niti jednom ne ponavljaju. Znamo autore četiriju ta- 
blica. To su Karl Kč&hler koji je načinio tablicu mlinara i opančara, Adam 
Krebs je autor tablice klobučara, a Stanko Horvat je vjerojatno načinio 
tablicu Velikog ceha na Kaptolu.“ Ova tablica je po umjetničkoj obradi 
jedna od najinteresantnijih (sl. 1,1a). Na rubovima je barokni ukras akan- 
tusovog lišća i girlanda s voćem. Na tjemenu je barokni maskaron. Cen- 
tralna polja su s obje strane ispunjena likovima koji su s prednje strane 


ivana 


strane u nadsvedene prostorije i okruženi su svojim proizvodima i priborom 
za rad. Autor tablice zapravo pripovijeda povijest ceha, zato pažljivo raspo- 
ređuje majstore i označuje ih odgovarajućim insignijama. Pripovijest je 
duga, jer se u razdoblju od 1632. do 1665. u Veliki ceh udružilo osam 
obrta, pa je prema tome i opći dojam prikaza prenatrpanost, obilje i buj- 
nost. Velika oštećenja tablice, izlizanost i deformacije ne omogućuju dono- 
šenje suda o umjetničkoj kvaliteti. Vidna je nepreciznost i nesigurnost kod 
ukrasnih detalja: girlande s voćem, akantusovog lišća i nezgrapnih stupova 
koji dijele prizore. Sigurno je da tablicu nije izradio prvorazredan majstor. 
Ipak, ona je dokaz da su stilske karakteristike baroknog vremena ostavile 
tragove kod naših, čini se, ne tako zaostalih obrtnika. 


Tablica gumbarskog ceha iz 1750 (sl. 2,2a) manje je razvedena po svom 
obliku, ali ne djeluje smirenije. Polukružna linija dominira. Pogledajmo 
zaobljene uglove, polukružni nastavak na tjemenu tablice, zavoje baroknih 
vitica koji s punim glavicama probijaju s ruba tablice prema centralnom 
prizoru! Razgibani likovi dvojice mladića kao da se ljuljaju na unutarnjem 
rubu, krajevi mentena su izvijeni, a završeci vrećastih kapa se mekano povi- 
jaju. Ruke savijene u laktovima obijesno probijaju rub tablice u čijoj oblini 
odjednom nastaje samovoljna trokutasta izbočina. Sve to govori o vedrini 
i životnom veselju. Poleđina tablice s prikazom dvoglavog orla široko ra- 
stvorenih krila, pravilno ugraviranih pera, vodoravno pruženih pandža s oko- 
mitim mačem i sceptrom doimlje se hladno. Neproporcionalno sitan štit na 
Prsima ptice djeluje nezgrapno. Jedino u baroknim zavojima i njihovim buj- 
nim glavicama, u lisnatom ukrasu krune osebujnog oblika i stiliziranom 
cvijetu u nastavku tablice osjećamo isti onaj duh koji je vladao na pred- 
njoj strani. Prema svojim stilskim karakteristikama tablica sigurno odgovara 
vremenu koje je označeno godinom 1750. 

Tablica krojačkog ceha iz 1785 (sl. 3, 3a) jednostavnijeg je oblika. Zaobljeni 
uglovi, sužavanje u dijelu nešto nižem od sredine daju dojam smirenosti i 


5 Dr Ivan Bach, n. d., str. 20. 

vitkosti. Prednju stranu tablice ispunjavaju velike škare čije hvataljke po- 
staju ukrasni element poput zavinute barokne vitice. Iza škara je šilo, kruna 
s dijamantnim ukrasom na rubu i dvije kose trake. Mrežasti ukras podloge, 
barokni zavoji s cvjetovima i rocaille pri dnu popratni su dekorativni ele- 
menti. Na poleđini je dvoglavi orao stiliziran u obliku slova V. Kosine krila 
prate ukošeni mač i sceptar. Štit s natpisom je proporcionalno smješten na 
prsima ptice te privlači pažnju promatrača. Kruna s dijamantnim ukrasom 
oslanja se na ptičje glave iz čijih kljunova izlaze izvijeni jezici. Uokolo su 
isti ukrasni elementi kao s prednje strane. Čini se da je autor tablice veoma 
mnogo htio reći, ali nije dorastao zadatku. S prednje strane je želio postići 
dubinu prostora redajući predmete jedan iza drugoga, ali je pokvario cje- 
lokupni dojam presijecajući mrežastu podlogu dijagonalnim trakama. Ukra- 
sne elemente baroknih vitica i kasnobaroknog rocaillea pritijesnio je uz rub 
tako da su se mjestimično deformirali uslijed lemljenja strana i zapona 
za zatvaranje tablice. Unatoč pretrpanosti, nespretnosti izvedbe i nedovolj- 
nom ukusu izvođača tablica se svojim baroknim i kasnobaroknim dekora - 
tivnim elementima (dijamantni niz, zavoji, mreža, rocaille) potpuno uklapa 
u stil vremena u kojem je nastala. Ona osvaja naivnom neposrednošću 
prikaza. 

Tablica krojačkog ceha iz 1798. djeluje poput ovalnog medaljona čiji okvir 
ispunjava ukras dvoprute pletenice (sl. 4,4a). Na prednjoj strani kontinuitet 
okvira prekida zapon i natpis na donjem dijelu. Insignije obrta i inicijali 
ceha lebde, vješto raspoređeni u centralnom polju ne pretrpavajući ga. Na 
poleđini je dvoglavi orao sa široko rastvorenim krilima, modeliran veoma 
plastično. Vještinu majstora odaju spretno ukomponirani carski emblemi: 
mač i sceptar. Kruna je rađena tačno po heraldičkim propisima. Trake iza 
ptičjih glava zavijaju se u kolut kao da su nošene vjetrom. Svi ukrasni de- 
talji su skladni. Ništa ne remeti dojam lakoće, reda i elegancije. Dekora- 
tivni elementi na tablici (vrpca, dvopruta pletenica) nose stilske karakte- 
ristike_prelaznog razdoblja koje je veoma blisko stilu Louis XVI. Među 
sačuvanim zagrebačkim cehovskim tablicama ova tablica se najviše ističe 
umjetničkim kvalitetama i solidnošću izvedbe. 


Tablica gumbarskog ceha iz 1808 (sl. 5, 5a) podražava oblik tablice iz 1750, 
ali ne uspijeva dostići svoj uzor. Oblik valovito razvedenog štita postao je 
anakronizam. Izvođač, ne znajući kako da ukrasi rub, stavlja uokolo čipkasti 
motiv cik-cak linija. Trokutaste izbočine u kojima su se tako zgodno smjestili 
laktovi gumbara 18. stoljeća izgubili su svoj pravi smisao. Figure obrtnika 
su se smanjile, nestalo je ležernosti, poprimile su ukočeni stav, a kako im 
se rub tablice nije učinio dovoljno statičan, smjestili su se na improviziranom 
tlu. Kasnobarokne kartuše nad glavama, natpis i geometrijski splet gajtana 
na poleđini je sve što je umio ispričati autor ove tablice. Ona je solidan 
majstorski rad kojem nedostaje duha i mašte. 

Tablica mlinarskog ceha iz 1818 (sl. 6) djelo je majstora Karla K&hlera. Nači- 
njena je pedantno i s ukusom. Ovalni oblik tablice prati vijenac lovorovog 


57 Ovo podražavanje oblika govori u prilog tome da je tablica iz 1750. također pripadala gričkom gumbar- 
skom cehu. 

i hrastovog lišća, a unutar njega su piramidalno raspoređene insignije obrta. 
Simbolični prikazi lavova u živahnoj pozi drže kotač ukrašen dijamantnim 
nizom. Mlinska kola daju dojam težine, koji se gubi u gornjem dijelu tab- 
lice. Lisnati vijenac, dijamantni niz i težina prikaza odražavaju duh stilskog 
govora klasicizma. Poleđina tablice nije ukrašena. 

Tablica klobučarskog ceha (sl. 7, 7a, 7b) razlikuje se po materijalu i obliku 
od ostalih. Oblik drvene kutije koja se rasklapa poput knjige odgovara no- 
vom, praktičnijem duhu 19. stoljeća. Autor tablice, stolar Adam Krebs, poku- 
šao je intarzijama oživjeti prednju i stražnju stranu i pomoću alegoričkih fi- 
gura putta dočarati nestašluke klobučarskih šegrta. Nespretna, nezgrapna, 
debeljuškasta tjelesa dječaka u sjedećem stavu ili u pokretu kretnjama ka- 
zuju svoje veselje i razuzdanost. Razbacani pribor za rad, kalupi, šeširi, če- 
sala, posuđe i dijelovi namještaja stvaraju ugođaj prostorije za rad u kojoj 
nije sve u najboljem redu. S unutarnje strane majstor se služi drugom tehni- 
kom. On upaljuje crtež nadsvedene popločene prostorije u kojoj vlada uzo- 
ran red. Ukras češera kojim završava susvodnica, girlanda na postamentu 
i lisnati kapiteli govore da ukrasni elementi klasicizma ili bolje Zopf-stila 
nisu bili nepoznati zagrebačkom obrtniku. Tehnička izvedba s vanjske i 
unutarnje strane tablice ne dokazuje da je majstor imao osobitog umjet- 
ničkog smisla i izvanredne majstorske kvalitete. Ona ipak osvaja rustičnim 
prikazom, naivnošću priče koja se ponekad možda i ostvarivala u svako- 
dnevnom životu. 

Tablica krojačkog ceha iz 1827 (sl. 8, 8a) nosi obilježje klasicističkog stila. 
S prednje strane je reljefno istaknuti štit s dvostrukom lisnatom girlandom 
koja prati oval tablice. Girlanda bliža štitu je nježnija, dok je vanjska izra- 
zitija. Poleđina tablice je reljefno koncipirana. Rub tablice je veoma istak- 
nut i ispunjen lisnatom girlandom. Dvoglavi orao sa štitom na prsima je 
plastično modeliran. Prevelika kruna dominira i pritišće tako da ptica djeluje 
sabijeno. Kruna nad glavom i prsima ukrašena je dijamantnim nizom. Lem- 
ljeni dijelovi zapona s desne i lijeve strane, kao i nepravilnosti na rubovima, 
kvare opći dojam. Majstor je bio veoma nedoslijedan u tretmanu površina 
i promatrajući stranice stječe se dojam da su ih radile dvije različite ruke. 
Tablica opančarskog ceha je djelo Karla K&hlera (sl. 9). Majstor se ponovo 
pokazao precizan u izvedbi, ali suh i kratak u kazivanju. Insignije obrta, 
godine i natpis jesu sve što se vidi i čita na prednjoj strani. Dekorativni ele- 
menti su se izgubili. Novost na tablici je otvor na poleđini za čitanje vre- 
mena (satova). 

Tablica zagrebačke krojačke zadruge (sl. 10, 10a) po svom je obliku »naj- 
poetičnija« i odgovara duhu i shvaćanju romantičnog vremena. Sa sadržajne 
i umjetničke strane je najsiromašnija. Rozeta na poleđini je jedini osamljeni 
ostatak nekadašnje ljubavi za pripovijedanje i ukrašavanje. 

Tablice zagrebačkih cehova čine po broju malu, ali vrijednu skupinu cehov- 
skih relikvija koja iznenađuje svojim umjetničkim kvalitetama. Njihovi deko- 


rativni elementi dokazuju da su se zagrebački obrtnici znali uklopiti u tokove . 


i zbivanja zapadnoevropskih umjetničkih stilova. 
5 U vespremskom muzeju sačuvano je nekoliko tablica 19. st. u obliku sata. Namještanjem kazaljki ozna- 


čavalo se vrijeme sastanaka (Nagybakai, n. d., str. 351). Tehnička prednost naše tablice je ta što se 
okretanjem pločice fiksirao željeni broj koji se nije mogao poremetiti naglim kretnjama niti padom tablice. 

DIE ZAGREBER ZUNFTTAFELN 


In diesem Beitrag werden zehn Zagreber Zunfttafeln beschrieben und zwar sechs aus dem 
Museum der Stadt Zagreb und vier aus dem Historischen Museum Kroatiens. In der Ein- 
leitung spricht der Verfasser iber Zunfttafeln im allgemeinen und teilt sodann mit, daB 
die Zinfte in Kroatien den Brauch der Berufung durch die Zunfttafeln wahrscheinlich von 
den ungarischen Zinften uibernommen haben. In Ungarn war es schon seit dem 15. Jh. 
ublich, die Zunftmeister auf djese Art zusammenzurufen. Die Verbundenheit Kroatiens und 
Ungarns durch dieselben Rechtsvorschriften, die Vermengung der Handwerker und die 
Ubernahme der Zunftregeln fiihren zur Annahme, daB der Brauch der Berufung durch die 
Zunftlafeln von den ungarischen Zinften ibernommen wurde. In den Archivsmaterialien uber 
die Zagreber Zinfte wird die Tafel erst im 18. Jh. erwčhnt. DaB sie jedoch schon friher 
benutzt wurde, beweist die Tafel der GroBzunft in der Kapitelstadt aus dem 17. Jh. Die 
Zagreber Meister sandten einander die Tafel nach einer bestimmten Reihenfolge. Man trug 
sie um den Hals oder an der Hand, die Botschaft wurde schriftlich oder mindlich ausge- 
richtet. Denjenigen, die etwas verschuldet hatten wurde die Tafel nicht iibergeben, wodurch 
die unwirdigen Meister bezeichnet wurden; die Reihenfolge der Ubertragung gab Rang 
und Besitz des Empf&ngers bekannt. Der Brauch der Berufung durch die Zunfftafel blieb 
in Zagreb bis zum Anfang des 20. Jh. erhalten. Zagreb war bis 1850 in drei Jurisdiktions- 
gebiete eingeteilt: die frei Stadt auf dem Higel Grič, das Domkapitel und die Bischofs- 
stadt. Mit Hilfe der erhaltenen archivalischen Daten und der Literatur konnte festgestellt 
werden, zu welchem Gebiet bzw. welcher Zunft die erhaltenen Zagreber Zunfttafeln gehčr- 
ten. Den Zinften auf dem Gebiete des Domkapitels und der Bischofsstadt werden folgende 
Tafeln zugeschrieben: die Tafel der GroBzunft, die Tafel der Schneider aus dem Jahre 
1798 und die Tafel der Schuster aus dem Jahre 1844. Den Zinften auf dem Grič geh8rten 
die Tafel der Schneider aus dem Jahre 1785, der Schniedergenossenschaft (1888) der 
Knopfmacher (1808) der Miller (1818) und Hutmacher (1822), Auf Grund der typologischen 
Analyse gehčrte die Tafel der Knopfmacher aus dem Jahre 1750 den Knopfmachermeistern 
auf dem Grič. Man konnte nicht mit Sicherheit feststellen, welcher Schneiderzunft die 
Tafel aus dem Jahre 1827 gehčrte. 


Zum SchluB gibt der Verfasser die stilistische und dsthetische Analyse der Tafeln und 
kommt zum BeschluB, daB die bis heute erhaltenen Tafeln der Zagreber Ziinfte ein authen- 
tischer Abglanz der Kunststile aus ihrer Entstefingszett sind. 


KRATICE: 
HGZ — Historijski arhiv grada Zagreba 


MGZ — Muzej grada Zagreba 
PMH — Povijesni muzej Hrvatske 

